饶惠熙：十里桃花溪赋文／饶惠熙
饶惠熙，男，号枣香居士，湖北英山温泉镇马鞍寨村村民，中华诗词学会、湖北诗词学会、湖北楹联学会会员，黄冈东坡赤壁诗社理事，英山县诗词楹联协会副会长。《华夏吟友》副主编。传略编入《中国当代文艺名人辞典》《中国民间名人录》《当代诗词家大辞典》等书。
李家寨下，草盘地东。寨连南岳，地指帝宫。皋陶旧疆，吴楚烟霞在目；毕
昇
故土，荆扬文化书功。
十里飘香，一溪散玉。云静闻鸡，坞深迎旭。观音坐坎，浑忘远近之程；浣女凌波，应笑浮沉之浴。顿觉蜂回路转，舒豁然开朗之眸；犹疑鱼跃莺啼，立通坦宽赊之足。园有邵平之瓜，田有陶潜之粟。树似武陵之红，水似桐庐之绿。莫比庆全庵内，空劳谢氏追寻；岂同玄都观中，更让刘郎感触。倘遇重来崔护，去年今日何用离伤；若逢宿醉张颠，幽洞飞桥定加延瞩。
漫嗟人面，只赏桃花。移形换步，蹑磴扶
枒
。手撷妙莲，喜听楚歌、琴韵；石藏圣卦，闲看秦币、蜂衙。转运潭、舂臼潭、黑龙潭，巨龙吟啸；倚虹瀑、鸳鸯瀑、赤练瀑，彩练纷遮。树可翻身，崖壑之天高复问；心原脱俗，神仙之弈戏休夸。象鼻长生，挽留过客；蟾魂未死，镇挡流沙。旗岭雄关，越岭之城垣绵亘；脊排卸瓦，当排之和尚趺跏。吊古登坪，层霄落鹞；